ಪ್ರತಿಲೇಖನಕ್ರಿಯೆಯ ಉಗಮ 1960ರ ದಶಕದಲ್ಲಿ ಆಯಿತು. ಈ ವಿಧವನ್ನು ಉತ್ಪಾದನೆಗೆ ಸಹಾಯಕವಾಗುವ ರೀತಿಯಲ್ಲಿ ಯೋಜಿಸಲಾಗಿತ್ತು. 1975ರಲ್ಲಿ, ಈ ಕ್ರಮದಲ್ಲಿ ತಯಾರಾದ ಮೊದಲ ಪ್ರತಿಲೇಖನ ವ್ಯವಸ್ಥೆಯನ್ನು ಮ್ಯಾನುಫ್ಯಾಕ್ಚರಿಂಗ್ ರಿಸೋರ್ಸ್ ಪ್ಲ್ಯಾನಿಂಗ್ (ಉತ್ಪಾದನಾ ಸಾಧನೋಪಾಯ ಯೋಜನೆ)ಅಥವಾ ಹ್ರಸ್ವರೂಪವಾಗಿ MRP ಎಂದು ಕರೆಯಲಾಯಿತು. ಇದರ ನಂತರ ಈ ವ್ಯವಸ್ಥೆಯನ್ನು ಉತ್ತಮಗೊಳಿಸಿದ MRP2 ಅನುಷ್ಠಾನಕ್ಕೆ ಬಂದಿತು. ಆದರೆ ಅವಾವುವೂ ವೈದ್ಯಕೀಯ ಪ್ರತಿಲೇಖನಕ್ರಿಯೆಯು ನೀಡಿದಂತಹ ಉಪಯೋಗಗಳನ್ನು ನೀಡಲು ಸಮರ್ಪಕವಾಗಲಿಲ್ಲ.
ಅದರೆ ಪ್ರತಿಲೇಕನದ ಸಾಮಗ್ರಿಗಳು ಬದಲಾಗುತ್ತಾ ಬಂದಿದ್ದು ಮೊದಲು ಬೆರಳಚ್ಚುಯಂತ್ರ (ಟೈಪ್ ಟೈಟರ್)ಗಳು ಬಂದು ನಂತರ ಎಲೆಕ್ಟ್ರಾನಿಕ್ ಟೈಪ್ ರೈಟರ್ ಗಳು, ನರ್ಡ್ ಪ್ರೋಸೆಸರ್ ಗಳು, ಕಂಟ್ಯೂಟರ್, ಪ್ಲಾಸ್ಟಿಕ್ ಡಿಸ್ಕ್ ಗಳು, ಮ್ಯಾಗ್ನೆಟಿಕ್ ಬೆಲ್ಟ್ ಗಳು, ಕ್ಯಾಸೆಟ್ ಗಳು, ಕೊನೆಯೇಯಿಲ್ಲದ ಲೂಪ್ ಗಳ ಹಾದಿ ಸವೆದು ಈಗ ಡಿಜಿಟಲ್ ರೆಕಾರ್ಡಿಂಗ್ ಗಳವರೆಗೂ ಪ್ರತಿಲೇಖನದ ಹಾದಿ ಹರಿದುಬಂದಿದೆ. ಈಗ ಸ್ಪೀಚ್ ರೆಕಗ್ನಿಷನ್ (SR)(ಮಾತು ಗುರುತಿಸುವ), ಕಂಟಿನ್ಯುಯಸ್ ಸ್ಪೀಚ್ ರೆಕಗ್ನಿಷನ್ (CSR)(ನಿರಂತರ ಮಾತು ಗುರುತಿಸುವ)ಎಂದೂ ಕರೆಯಲ್ಪಡುವ ಉಪಕರಣಗಳೇ ಹೆಚ್ಚು ಬಳಕೆಯಲ್ಲಿದ್ದು,ವೈದ್ಯಕೀಯ ಪ್ರತಿಲೇಖನಕಾರರು ಅಥವಾ "ಸಂಪಾದಕರು" ಅದಕ್ಕೆ ಪೂರಕವಾದ ಸಂಪಾದನ ಕಾರ್ಯವನ್ನು ನೀಡುತ್ತಿದ್ದರೂ, ಕೆಲವೆಡೆ ಮಾತ್ರ MT ಯ ಸ್ಥಳವನ್ನು SR ಸಂಪೂರ್ಣವಾಗಿ ಆಕ್ರಮಿಸಿಕೊಂಡುಬಿಟ್ಟಿದೆ.ಸ್ವಾಭಾವಿಕ-ಭಾಷಾ ಪರಿಷ್ಕರಣವು "ಸ್ವಯಂ" ಪ್ರತಿಲೇಖನವನ್ನು ಇನ್ನೂ ಒಂದು ಹೆಜ್ಜೆ ಮುಂದೆ ತೆಗೆದುಕೊಂಡುಹೋಗಿ ಮಾತಿನ ಗುರುತಿಸುವಿಕೆಯಲ್ಲಿಯೂ ದೊರೆಯದಿರಬಹುದಾದ ತರ್ಜುಮೆಯ ಪ್ರಕ್ರಿಯೆಗೆ ಪೂರಕವಾದ ಅಂಶಗಳನ್ನು ನೀಡುತ್ತದೆ.(ಇದು MT ಯಲ್ಲೂ ಲಭ್ಯವಹುದು).
ಹಿಂದಿನ ದಿನಗಳಲ್ಲಿ ಈ ವೈದ್ಯಕೀಯ ವರದಿಗಳು ಬಹಳ ಸಂಕ್ಷಿಪ್ತವಾಗಿ ಬರೆದ ಕೈಬರಹದ ಚೀಟಿಗಳಾಗಿದ್ದು, ರೋಗಿಯ ಕಡತದಲ್ಲಿ, ಪ್ರಮುಖ ವೈದ್ಯನು ಅದನ್ನು ಅರ್ಥೈಸಿಕೊಂಡು ಚಿಕಿತ್ಸೆ ನೀಡಲು ಅನುವಾಗುವಂತಿರುತ್ತಿದ್ದವು. ಕಡೆಗೆ ಈ ಕೈಬರಹದ ಗಜಿಬಿಜಿಯ ಚೀಟಿಗಳನ್ನೂ, ಟೈಪ್ ಮಾಡಲ್ಪಟ್ಟ ವರದಿಗಳನ್ನೂ ಒಂದು 'ರೋಗಿಯ ಕಡತ'ದಲ್ಲಿ ಅಡಕವಾಗಿಸಿ, ಆ ಕಡತಗಳನ್ನು ಇತರ ಸಾವಿರಾರು ರೋಗಿಗಳ ಕಡತಗಳೊಂದಿಗೆ, ವೈದ್ಯಕೀಯ ಇಲಾಖೆಯಲ್ಲಿ ಗೋಡೆಯಲ್ಲಿ ಅದಕ್ಕೆಂದೇ ಒಟ್ಟುಗೂಡಿಸಿಟ್ಟ ಕಡತ-ಕಪಾಟುಗಳಲ್ಲಿ ಪೇರಿಸಿಡುತ್ತಿದ್ದರು. ಯಾವುದೇ ರೋಗಿಯ ಕಡತಗಳನ್ನು ಪುನಃಪರಿಶೀಲಿದಬೇಕಾದ ಪ್ರಸಂಗ ಒದಗಿದಾಗ ಆ ಕಡತವನ್ನು ಕಪಾಟಿನಿಂದ ಹೊರತೆಗೆದು ಅದನ್ನು ಕೋರಿದಂತಹ ವೈದ್ಯರಿಗೆ ತಲುಪಿಸಲಾಗುತ್ತಿತ್ತು. ಈ ಕೈಯಾರೆ ಮಾಡಬೇಕಾದ ಕೆಲಸಗಳ ವೇಗವನ್ನು ಚುರುಕುಗೊಳಿಸಲು ಆ ವೈದ್ಯಕೀಯ ದಾಖಲೆಗಳನ್ನು ದ್ವಿಪ್ರತಿ ಮತ್ತು ತ್ರಿಪ್ರತಿಗಳಲ್ಲಿ ಕಾರ್ಬನ್ ನಕಲುಗಳಾಗಿ ಪರಿವರ್ತಿಸಿ ಶೇಖರಿಸಿಡಲಾಗುತ್ತಿತ್ತು.
ಇತ್ತೀಚಿನ ವರ್ಷಗಳಲ್ಲಿ ವೈದ್ಯಕೀಯ ದಾಖಲೆಗಳು ಬಹಳವೇ ಬದಲಾಗಿವೆ. ಈಗಲೂ ಹಲವಾರು ವೈದ್ಯರು ಮತ್ತು ಆಸ್ಪತ್ರೆಗಳು ಕಾಗದದ ದಾಖಲೆಗಳನ್ನೇ ಉಪಯೋಗಿಸುತ್ತಿದ್ದರೂ, ಎಲೆಕ್ಟ್ರಾನಿಕ್ ದಾಖಲಾತಿಯತ್ತ ಹೆಚ್ಚಿನ ಒಲವನ್ನು ತೋರಿಸಲಾಗುತ್ತಿದೆ. ಕಡತ-ಕಪಾಟುಗಳ ಸ್ಥಾನವನ್ನು ಹೆಚ್ಚಿನ ಸಾಮರ್ಥ್ಯವುಳ್ಳ ಸರ್ವರ್ ಗಳಿಗೆ ಜೋಡಿಸಲ್ಪಟ್ಟ ಡೆಸ್ಕ್ ಟಾಪ್ ಗಣಕಯಂತ್ರಗಳು ಾವರಿಸಿದ್ದು, ಡಿಜಿಟಲ್ ಪದ್ಧತಿಯಲ್ಲಿ ರೋಗಿಗಳ ದಾಖಲೆಗಳನ್ನು ಪರಿಷ್ಕರಿಸಿ ಸಂಗ್ರಹಿಸಿಡಲಾಗುತ್ತಿದೆ. ಈ ಡಿಜಿಟಲ್ ಪದ್ಧತಿಯಿಂದ ಯಾವುದೇ ಸ್ಥಳದಲ್ಲಿದ್ದರೂ, ಈ ದಾಖಲೆಗಳ ಪರಿಶೀಲನೆಗೆ ಅಧಿಕಾರವಿರುವ ವೈದ್ಯನು, ರೋಗಿಯ ಬಗ್ಗೆ ಇರುವ ಮಾಹಿತಿಯನ್ನು ಕುಳಿತಲ್ಲೇ ಕಂಪ್ಯೂಟರ್ ಮೂಲಕ ಪಡೆಯಲು ಅನುಕೂಲವಾಗುತ್ತದೆ. ಹೀಗೆ ಎಲೆಕ್ಟ್ರಾನಿಕ್ ಪದ್ಧತಿಯಲ್ಲಿ ಶೇಖರಿಸಿದ ಮಾಹಿತಿಗಳನ್ನು ಬೇಕೆನಿಸಿದಾಗ, ಬೇಕಾದಷ್ಟು ವಿಷಯಗಳನ್ನು ಪ್ರಿಂಟ್ ಮೂಲಕ ತೆಗೆದುಕೊಳ್ಳಲು ಅವಕಾಶವಾಗಿದೆ. ಹಲವಾರು MTಗಳು ಈ ದಿನಗಳಲ್ಲಿ ಎಲೆಕ್ಟ್ರಾನಿಕ್ ಸೂಚಿತ ಪರ್ಸಲನ್ ಕಂಪ್ಯೂಟರ್ ಗಳನ್ನು ಮತ್ತು ಅಂತರ್ಜಾಲ ವ್ಯವಸ್ಥೆಯನ್ನೂ ಬರಿದೇ ಜಾಲದಲ್ಲಿ ದೊರೆಯುವ ವಿಷಯಗಳಿಗಾಗಿಯಷ್ಟೇ ಅಲ್ಲದೆ ಔದ್ಯೋಗಿಕ ವೇದಿಕೆಯನ್ನಾಗಿಯೂ ಉಪಯೋಗಿಸಿಕೊಳ್ಳುತ್ತಿವೆ. ತಾಂತ್ರಿಕತೆಯು ಹರಹು ವಿಸ್ತಾರವಾಗಿದ್ದು, MT ಸೇವೆಗಳು ಮತ್ತ MT ಇಲಾಖೆಗಳು, ಪ್ರೋಗ್ರಾಮರ್ (ಮಾಹಿತಿಯನ್ನು ಪ್ರತಿಲೇಖಿಸುವವರು) ಮತ್ತು ಮಾಹಿತಿ ಕೇಂದ್ರದ ಸಿಬ್ಬಂದಿವರ್ಗದವರೊಡನೆ ಧ್ವನಿಯ ಮೂಲಕ ಮಾಹಿತಿ ಒದಗಿಸಿ ನಿರಾತಂಕವಾಗಿ, ನಿರಂತರವಾಗಿ ಅಂತರ್ಜಾಲದ ಕೊಂಡಿಗಳ ಮೂಲಕ ಮಾಹಿತಿಯನ್ನು ವರ್ಗಾಯಿಸುತ್ತಾರೆ. ಈ ದಿನಗಳಲ್ಲಿ ಹಲವಾರು ಆರೋಗ್ಯಕೇಂದ್ರಗಳು ಕೈಯಲ್ಲಿ ಒಯ್ಯಬಹುದಾದಂತಹ ಪರ್ಸನಲ್ ಕಂಪ್ಯೂಟರ್ ಅಥವಾ ವೈಯುಕ್ತಿಕ ಮಾಹಿತಿ ಸಹಾಯಕ (ಪರ್ಸನಲ್ ಡಾಟಾ ಅಸಿಸ್ಟೆಂಟ್) (PDAಗಳು)ಗಳ ುಪಯೋಗವನ್ನು ಹೇರಳವಾಗಿ ಪಡೆದು, ಅದರಲ್ಲಿ ಸಾಫ್ಟ್ ವೇರ್ ಆಳವಡಿಸಿ ಉಕ್ತಲೇಖನಗಳನ್ನು ಪಡೆಯುವಲ್ಲಿ ಯಶಸ್ವಿಯಾಗಿದ್ದಾರೆ.

ಒಂದು ವೃತ್ತಿಯಾಗಿ
ಸ್ಥೂಲ ಅವಲೋಕನ
ಇತಿಹಾಸ
ವೈದ್ಯಕೀಯ ಪ್ರತಿಲೇಖನಕ್ರಿಯೆಯ ಹೊರಗುತ್ತಿಗೆ ನೀಡುವಿಕೆ (ಔಟ್ ಸೋರ್ಸಿಂಗ್)